
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παραλίας 
στη θέση «Λιμνοθάλασσα Βερβερόντας Κοινότητας Πορτοχελίου» 
μπροστά στην ιδιοκτησία Αγγέλου Βλαχογιάννη Ν. Αργολίδας, 1 
Επικύρωση εκθέσεως Επιτροπής ορίων αιγιαλού και παραλίας σε 
παραλιακή περιοχή Νίφτη της νήσου Καστελόριζου προ της 
ιδιοκτησίας του Δημοσίου Ν. Δωδεκανήσου. 2 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί 
με το εγκριμένο ρυμοτομικό σχέδιο του Δήμου Αμαρουσίου 
για τη διεύρυνση της Λεωφ. Κηφισίας από την οδό Διστόμου 
μέχρι την οδό Αγ. Κων/νου σύμφωνα με τις ενδείξεις της 

πράξης αναλογισμού 152/84. 3 

Παρακατάθεση αποζημίωσης ακινήτων που έχουν ρυμοτομηθεί 
με το εγκριμένο ρυμοτομικό σχέδιο της Κοινότητας Μελισ- 
σίων για τη διάνοιξη της οδού Πεντέλης από την οδό Κ. 
Καλαμπόκη μέχρι την οδό Ηρώων σύμφωνα με τις ενδείξεις 
της πράξης αναλογισμού 18/86. '.·.... 4 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2717 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «Λιμνοθάλασσα Βερβερόντας Κοινότητας Πορτοχελίου» 
μπροστά στην ιδιοκτησία Αγγέλου Βλαχογιάννη Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις του άρθρου 13 του Ν. 1078/1980 και β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 6.2.1984 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Λιμνοθά¬ 
λασσα Βερβερόντας Κοινότητας Πορτοχελίου μπροστά στην ιδιοκτησία 
Αγγέλου Βλαχογιάννη και το από Δεκέμβριο 1981 με κλίμακα 1:500 
τοπογραφικό διάγραμμα του Πέτρου 1. Παριανού Τεχνολ. Τοπογρ. 
Μηχανικού Κρανιδίου που θεωρήθηκε την 30.6.1982 από τη Διεύ¬ 


θυνση Τεχνικών Υπηρεσιών της Νομαρχίας Αργολίδας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυπώ¬ 
θηκε στο αριθ. Φ. 187.2/129/85, ΣΧ 444/13.3.1985 έγγραφό του. 

5. Τις διατάξεις του άρθρου 1 παράγραφος 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδιασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παρ. 1 του Ν. 3200/1955 αρμοδιότητας των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

Επικυρώνουμε την από 6.2.1984 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από Δεκέμβριο 1981 τοπογραφικό διάγραμμα, που τη 
συνοδεύει, το οποίο συντάχθηκε από τον Πέτρο I. Παριανό Τεχνολ. 
Τοπογρ. μηχανικό; με κλίμακα 1:500 και θεωρήθηκε στις 30.6.1982 
από τη Διεύθυνση Τεχνικών Υπηρεσιών της Νομαρχίας Αργολίδας, 
επί' του οποίου η πιό πάνω Επιτροπή καθόρισε με κόκκινη γραμμή τα 
όρια του αιγιαλού, στη θέση «Λιμνοθάλασσα Βερβερόντας, Κοινότητας 
Πορτοχελίου μπροστά στην ιδιοκτησία Αγγέλου Βλαχογιάννη και με 
κίτρινη γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφευνα με τις διατάξεις του άρθρου 13 του Ν. 1078/1983. 

Ναύπλιο, 12 Μαρτίου 1987 
Ο Νομάρχης 
ΘΩΜΑΣ ΜΕΤΑΞΑΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 
Άρθρο 74 Π.Δ. 636/77 

Για τον καθορισμό των ορίων του αιγιαλού και παραλίας στη θέση 

«Λιμνοθάλασσα Βερβερόντας Πορτοχελίου» ιδιοκτησίας Αγγέλου 

Βλαχογιάννη. 

Κρανίδι, 6 Φεβρουάριου 1984 οι υπογεγραμμένοι. 

1. Γεώργιος Καράμπελας, Οικον. Έφορος Κρανιδίου ως Πρόεδρος. 

2. Γεώργιος Δαγρές Πολ. Μηχανικός αναπληρών την Δ.Τ.Υ.Ν. Αργολί- 
δος ως μέλος. 

3. Αργύριος Τσούρος, Λιμενάρχης Πορτοχελίου ως μέλος, αποτε- 
λούντες την επιτροπή καθορισμού των ορίων του αιγιαλού δυνάμει του 
άρθρου 74 Π.Δ. 636/77 και της υπ’ αριθμ. 3082/12.8.1982 αποφά- 
σεως του Νομάρχη παραγ. 1 άρθρο 63 του Π.Δ. 636/77, συγκληθείσα 
δια της 374/19.1.84 εντολής του Προέδρου αυτής μετέβημεν επί 
τόπου εις την προαναφερομένην περιοχήν την 6.2.1984. 

Λαβόντες υπ’ όψιν την από 16.4.1981 αίτησιν του Αγγέλου Βλαχο- 
γιάννη για της οποίας ζητείται ο καθορισμός των ορίων του αιγιαλού 
εις την ανωτέρω περιοχήν, το δε υπό του Πέτρου Παριανού τοπογράφου 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Τεχνολόγου Μηχανικού τοπογραφικό και υψομετρικόν διάγραμμα συ-' 
νταχθέν εις κλίμακα 1:500 ηλεγμένον την 30.6.82 δια την ακρίβειαν 
της αποτυπώαεως υπό του Πολιτικού Μηχανικού Μύρωνος Νικολα- 
κάκη και θεωρηθέντος υπό του Σωτηρίου Στεφανάτου της Δ.Τ.Υ.Ν. 
την 30.6.82 ως το άρθρον 20 του Νόμου 719/77 ορίζει. 

Τας διατάξεις του Α.Ν. 2344/40 όπως ετροποποιήθη ως και την 
σχετικήν δικαστικήν και διοικητικήν Νομολογίαν. 

Την εκ της επιτόπιου μεταβιβάσεως αχηματισθείσαν αντίληψιν περί του 
πλάτους της βρέχόμενης ζώνης της ξηράς και λοιπών συναφών δηλαδή. 

α) Η εν λόγω ακτή είναι περιδή και δεν παρουσιάζει μεγάλες υψομε¬ 
τρικές διαφορές όπως φαίνεται και στην μελέτη. 

β) Δεν υπάρχουν ενδείξεις μεταβολής του αιγιαλού ούτε έχει 
προσχωθεί μέρος της θαλάσσης ούτε έχουν κατασκευασθή κτίσματα 
και οιασδήποτε φύσεως κατασκευές τα οποία να επηρεάζουν την 
φύσιν του αιγιαλού και της παραλίας. 

γ) Έμπροσθεν της ακτής δεν υπάρχουν αβαθή σημεία ούτε ξέρες 
ούτε ύφαλοι. Το ανάπτυγμα του πελάγους είναι σχετικά μικρόν διότι 
έναντι της υπόψιν περιοχής υπάρχει η νήσος Σπέτσες. 

δ) Εις την περιοχήν δεν παρατηρούνται αξιόλογα θαλάσσια ρεύματα ούτε 


ε) Η περιοχή είναι σχετικά προφυλαγμένη από όλες τις διευθύνσεις 
ανέμων πλην των Νοτιοδυτικών οι οποίοι πνέουν βραχύ χρονικό διάστημα 
κατά την διάρκειαν του έτους. 

στ) Καθορίζει την ζώνη παραλίας πλάτους παντού 10 μέτρα 
επειδή δεν εξυπηρετούνται οι σκοποί της παραγρ. 1 του άρθρου 7 
του Α.Ν. 2344/40, αποφασίζει: 

1. Καθορίζει επί του ανωτέρω τυπογραφικού διαγράμματος 

α) Την οριογραμμήν του αιγιαλού δι’ ερυθράς συνεχούς πολυγωνικής 

γραμμής (1’, 2', 3’.39', 40', 41’) της οποίας αι κορυφαί 

εξασφαλίζονται εκ σταθερών σημείων. 

β) Την οριογραμμήν της παραλίας δια συνεχούς κίτρινης πολυγωνι¬ 
κής γραμμής (1, 2, 3.39, 40, 41) της οποίας αι κορυφαί εξασφαλί¬ 

ζονται εκ των κορυφών της οριογραμμής του αιγιαλού. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 

ΓΕΩΡΓΙΟΣ ΚΑΡΑΜΠΕΛΑΣ 
ΓΕΩΡΓΙΟΣ ΔΑΓΡΕΣ, ΑΡΓΤΡΙΟΣ ΤΣΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΚ249 (2) 

Επικύρωση εκθέσεως Επιτροπής ορίων αιγιοιλού και παραλίας σε 

παραλιακή περιοχή Νίφτη της νήσου Καστελόριζου προ της ιδιοκτη¬ 
σίας του Δημοσίου Ν. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» σε συνδυασμό με αυτές του Ν.Δ. 532/70 και ΒΔ 704/70. 

2. Τις διατάξεις του ΚΔ 132/1929 «περί Κτηματολαγικού Κανονισμού 
Δωδεκανήσου» που διατηρήθηκε σε ισχύ δυνάμει του άρθρου 8 του Ν. 

510/1947. 

3. Τις διατάξεις του ΑΝ 2344/1940 «περί αιγιοιλού και παροιλίας» 
όπως έχουν τροποποιηθεί και συμπληρωθεί μεταγενέστερα. 

4. Τις διατάξεις του ΝΔ 439/70 «περί συμπληρώσεως διατάξεων περί 
αιγιαλού». 

5. Τις διατάξεις του άρθρου 74 ΠΔ 636/77 «περί συγκροτήσεως μεταξύ 
άλλων και της επιτροπής καθορισμού ορίων αιγιαλού κοιι παραλίοις». 

6. Τις διατάξεις του άρθρου 20 Ν. 719/77 «περί του τρόπου συντάξεως 
τοπογραφικών-υψομετρικών διαγροιμμάτων από ιδιώτες μηχανικούς κλπ. 

7. Την υπ’ αριθμ. Ο. 208/181/26.4.1982 κοινή απόφαση των 
Υπουργών Προεδρίας και Οικονομικών «περί αναμορφώσεως συλλογι¬ 
κών οργάνων Γνωμοδοτικής και Αποφασιστικής Αρμοδιότητας του 
Υπουργείου Οικονομικών» με την οποία διατηρείται η επιτροπή καθορι¬ 
σμού αιγιαλού και παραλίας και συγχωνεύεται με την επιτροπή Αμμο- 
ληψίας σε ενιαίο συλλογικό όργανο με τίτλο «Επιτροπή καθορισμού 
των ορίων αιγιαλού και θέσεων αμμοληψίας». 

8. Την Δ. 3090/648/18.5.76 έγγραφο του Υπουργείου Οικονομι¬ 
κών «περί του στη Δωδεκάνησο ορίου αιγιαλού» σε συνδυασμό με την 
325/1971 και 203/1973 γνωμοδοτήσεις του Ν.Σ.Κ. 

9. Την από 20.6.86 έκθεση καθορισμού των ορίων αιγιαλού 
και παραλίας κατά το άρθρο 74 του Π.Δ. 636/77 της αρμόδιας 
επιτροπής στην παραλιακή περιοχή ΝΙΦΤΗ της νήσου Καστελόρι¬ 
ζου προ της ιδιοκτησίας του Δημοσίου. 

10. Το από 10.6.86 τοπογραφικό διάγραμμα των μηχανικών Π. 
Μάρκου, Ν. Ζαχαράκη, Δ. Διαμαντή με κλίμακα 1:500, που ελέγ¬ 
χθηκε και θεωρήθηκε ως προς την ακρίβεια της αποτύπωσής του στις 

28.11.86 από την ΔΤΥΝΔ και στο οποίο χαράχθηκε με συνεχόμενη 
κόκκινη πολυγωνική γραμμή η οριογραμμή του αιγιαλού με τα στοι¬ 
χεία: (1 -2-3-4—5τ6-7-8-9-10-11-12-13-14) ενώ οριογραμμή παρα¬ 
λίας δεν χαράχθηκε επειδή τα όρια των ιδιοκτησιών φθάνουν μέχρι 
της ακτογραμμής (άρθρο 3 ΚΔ 132/1929). 

11. Το υπ’ αριθμ. Φ. 187.2/19/87Σ.47/16.1.87 έγγραφο του 
Γ.Ε.Ν. με το οποίο συμφωνεί με τα καθορισθέντα από την Επιτροπή 
όρια αιγιαλού και παραλίοις. Εισηγουμένου του Οικονομικού Εφόρου 
Δημοσίων Κτημάτων Ρόδου, αποφασίζουμε: 

Επικυρούμε την από 20.6.86 έκθεση της κατά το άρθρο 74 ΠΔ 
636/77 Επιτροπής καθορισμού ορίων αιγιαλού και παραλίας (διατη- 
ρηθείσης με την Ο. 208/181/26.4.82) κοινή Υπουργική Απόφαση 
των Υπουργών Προεδρίας και Οικονομικών συγχωνευθείσα με την 
Επιτροπή Αμμοληψίας σε ενιαίο συλλογικό όργανο με τίτλο «Επι¬ 
τροπή καθορισμού των ορίων αιγιαλού και θέσεων Αμμοληψίας» 1) 
στην παραλιακή περιοχή ΝΙΦΤΗ της νήσου Καστελόριζου προ της 
ιδιοκτησίας του Δημοσίου καθώς επίσης και το συνοδεύον αυτή από 

10.6.86 τοπογραφικό διάγραμμα των μηχανικών Π. Μάρκου, Ν. 
Ζαχαράκη, Δ. Διαμαντή με κλίμακα 1:500 που ελέγχθηκε και θεω¬ 
ρήθηκε ως προς την ακρίβεια της αποτύπωσής του στις 28.11.86 
από την ΔΤΥΝΔ και στο οποίο χαράχθηκε με συνεχόμενη κόκκινη 
πολυγωνική γραμμή η οριογραμμή του αιγιαλού με τα στοιχεία 
(1-2-3-4-5-6-7-8-9-10-11-12-13-14) ενώ η οριογραμμή της πα¬ 
ραλίας δεν χαράχθηκε επειδή τα όρια των ιδιοκτησιών φθάνουν μέχρι 
της οριογραμμής (άρθρο 3 ΚΔ 132/1929). 

Οι κορυφές της πολυγωνικής οριογραμμής αιγιαλού έχουν εξαρτηθεί 
από σταθερά σημεία πάνω στο έδαφος και έχουν σημανθεί με τσιμεντοπάσσα- 
λους. 

Ο καθορισμός των ορίων αιγιαλού και παραλίας στην περιοχή αυτή, 
γίνεται για πρώτη φορά και δεν έχει καθορισθεί ούτε στην παράπλευση πε- 
ριοχή. 


Η καθορισθείσα και χαραχθείσα οριογραμμή του αιγιαλού αποτελεί 
το όριο του μέγιστου πλην συνήθους χειμερίου κύμματος, προσαυξημένο 
κατά 12 μέτρα. 

Κτίσματα εντός της ζώνης του αιγιαλού δεν υφίστανται. 

Ο καθορισμός της παραπάνω οριογραμμής γίνεται προς "εξυπηρέτηση 
των διατάξεων του άρθρου 1 Ν.Δ. 439/1970 σε συνδυασμό με τις οδηγίες 
του Υπουργείου Οικονομικών ως η Δ. 31)90/646/1976 διαταγή του. 

Η παρούσα απόφαση μαζί με την έκθεση.της Επιτροπής κοιι το σχετικό 
τοπογραφικό διάγραμμα να δημοσιευθεί στην Εφημερίδα της Κυβέρνησης. 

Ρόδος, 11 Μαρτίου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 


ΕΚΘΕΣΗ ΕΠΙΤΡΟΠΗΣ 

Για τον καθορισμό των ορίων αιγιαλού και παραλίας και θέσεων αμμμο- 

ληψίας (άρθρων 74 και 75 Π.Δ.'636/77 προ της ιδιοκτησίας του 

Δήμου Μεγίστης στη θέση «ΝΙΦΤΗ» της Νήσου Μεγίστης, επισπεύ- 

δουσας Δ.Ε.Η. (Δ/νση περιφέρειας νησιών). 

•Μεγίστη σήμερα 20 Ιουνίου 1986 οι υπογεγραμμένοι: 

1. Θεόδωρος Κυριοικόπουλος, Οικονομικός ' Εφορος Δημοσίων Κτημά¬ 
των Ρόδου. 

2. Βασίλης Παρασκευόπουλος, Σημ/ρος Λ.Σ., νόμιμος αναπληρω¬ 
τής του Κεντρικού Λιμενάρχου Ρόδου. 

3. Παύλος Συρτσάκος, μηχανικός δημοσίων Έργων, νόμιμος ανα¬ 
πληρωτής του Δ/ντή Τεχνικών Υπηρεσιών Νομαρχίας Δωδ/σου, αποτε- 
λούντες την Επιτροπή που πρόβλέπεται από την ΔΚ 1735/30.6.1982 
απόφαση Νομάρχη Δωδ/σου και αποτελεί την από το άρθρο 74 και 75 
του ΠΔ 636/1977 ΦΕΚ 209Α/1977 «περί διαρθρώσεως του Υπουρ¬ 
γείου Οικονομικών και Οργανισμού των Υπηρεσιών αυτού» προβλεπο- 
μένη Επιτροπή «Καθορισμού των ορίων αιγιαλού και παραλίας» που 
διατηρήθηκε με την Ο. 208/181/26.4.1982 Κοινή Υπουργική Από¬ 
φαση των Υπουργών Προεδρίας και Οικονομικών, συγχωνευθείσα με 
την Επιτροπή Αμμοληψίας και ονομαζομένή πλέον «Επιτροπή Καθορι¬ 
σμού ορίων αιγιαλού και θέσεων Αμμοληψίας», μετά από αυτοψία που 
έγινε στις 20.6.86 και την εξέταση των δικαιολογητικών-τοπογραφικών 
διαγραμμάτων και χαρτών, προβήκαμε στον καθορισμό των ορίων αιγια- 
λού και παραλίας στην παραλιακή περιοχή «ΝΙΦΤΗ» της νήσου Καστε¬ 
λόριζο προ της ιδιοκτησίας του Δήμου Μεγίστης και την χάραξη της 
οριογραμμής του αιγιοιλού με κόκκινη συνεχόμενη πολυγωνική γραμμή 
υπό στοιχεία (1,2,3,4,5,6,7,8,9.10,11,12,13,14) επί του τοπογραφι- 
κού-υψομετρικού διαγράμματος με κλίμακα 1:500 που θεωρήθηκε και 
ελέγχθηκε από την Δ/νση Τεχνικών Υπηρεσιών Νομαρχίας Δωδ/σου 
ως προς την ορθότητα της αποτυπώσεως. 

Οι κορυφές της οριογραμμής αιγιαλού εξαρτήθηκαν από σταθερά 
σημεία στα οποία τοποθετήθηκαν τσιμεντοπάσσοιλοι. 

Η παραπάνω καθορισθείσα οριογραμμή αποτελεί το όριο των 
μεγίστων πλην συνηθισμένων αναβάσεων του κύματος προσηυξη- 
μένο κατά 12 μέτρα σύμφωνα με το άρθρο 3 ΚΔ 132/1929 «Περί 
Κτηματολογικού Κανονισμού Δωδ/σου» που διατηρήθηκε σε ισχύ 
του άρθρου 8 του Ν. 510/47 σε συνδυασμό με αυτές του ΑΝ 
2344/40 «Περί αιγιαλού και παραλίας». 

Η οριογραμμή του αιγιαλού στην περιοχή αυτή καθορίζεται για 
πρώτη φορά και δεν έχει ξανακαθορισθεί και στην παράπλευρη γραμμή. 
Οριογραμμή παραλίας δεν χαράχθηκε επειδή τα όρια των ιδιοκτησιών 
φθάνουν μέχρι της ακτογραμμής (αρθ. 3 ΚΔ 132/1929). 

Ο καθορισμός της παραπάνω οριογραμμής του αιγιαλού γίνεται 
προς εξυπηρέτηση των σκοπών των διατάξεων του άρθρου 1 του ΝΔ 
439/70 σε συνδυασμό με τις οδηγίες του Υπουργείου Οικονομικών 
όπως η Δ. 3090/646/1970 διαταγή του. 

Η ΕΠΙΤΡΟΠΗ 


Ο ΠΡΟΕΔΡΟΣ 


ΤΑ ΜΕΛΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Αριθ. Α1γ/10404 (3) 

Παρακατάθεση αποζημίωσης ακινήτων που έχουν ρυμοτομηθεΐ με το 
εγκριμένο ρυμοτομικό σχέδιο του Δήμου Αμαρουσίου για τη διεύρυνση 
της Αουτ). Κηφισίας από την οδό Διστόμου μέχρι την οδό Αγ. Κων/νου 
σύμφωνα με τις ενδείξεις της πράξης αναλογισμού 152/84. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν.δ. 17.7.1923 «περί σχεδίων πόλεων, κωμών, 
και συνοικισμών του Κράτους και οικοδομής αυτών (ΦΕΚ 228/16.8.1923 
τ. Α'). 

2. Τις διατάξεις του ν.δ. 797/71 «Περί αναγκαστικών Απαλλοτρι¬ 
ώσεων» (ΦΕΚ 1/1.1.1971 τ.Α’). 

3. Την εξουσιοδοτική απόφαση του Υπουργού ΠΕΧΩΔΕ ΕΔ- 
2α/01/159/Φ.2.2.1/16.12.1986 ΦΕΚ 884/17.12.1986 τ.Β\ 

4. Τον πίνακα παρακαταθέσεως της αποζημίωσης που καθορίσθηκε 
με την απόφαση 9741/29.10.1986 του Εφετείου Αθηνών για ακίνητα 
που ρυμοτομήθηκαν με το εγκριμένο ρυμοτομικό σχέδιο του Δήμου 
Αμαρουσίου για τη διεύρυνση της Λεωφ. Κηφισίας από την οδό Διστό¬ 
μου μέχρι την οδό Αγίου Κων/νου. 

Σύμφωνα με τις ενδείξεις της πράξης αναλογισμού 152/84 ειδο¬ 
ποιούμε τα πρόσωπα που έχουν ή αξιώνουν εμπράγματα δικαιώματα 
στα παραπάνω ακίνητα, που έχουν ρυμοτομηθεΐ όπως σημειώνονται 
στα στοιχεία προδικασίας του άρθρου 5 του ν. 653/77, ότι η αποζημί¬ 
ωση για τα ακίνητα αυτά έχει κατατεθεί στο Ταμείο Παρακαταθηκών 
και Δανείων ύστερα από το συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του ν. 5269/31 και με την έκδοση 
των γραμματίων παρακαταθήκης 848905/19.3.87 και 
848904/19.3.87 για συνολικό ποσό 163.560 δρχ. και 473.500 
δρχ. αντίστοιχα. Η αποζημίωση θα αποδοθεί στα πρόσωπα που θα 
αναγνωρισθούν δικαιούχοι με τη νόμιμη διαδικασία. 

Αθήνα, 26 Μαρτίου 1987 
Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


Αριθ. Δ1γ/0/10425 (4) 

Παρακατάθεση αποζημίωσης ακινήτων που έχουν ρυμοτομηθεΐ με το 

εγκριμένο ρυμοτομικό σχέδιο της Κοινότητας Μελισσίων για τη διά¬ 
νοιξη της οδού Πεντέλης από την οδό Κ. Καλαμπόκη μέχρι την οδό 

Ηρώων σύμφωνα με τις ενδείξεις της πράξης αναλογισμού 18/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν.δ. 17.7.1923 «περί σχεδίων πόλεων, κωμών, 
και συνοικισμών του Κράτους και οικοδομής αυτών (ΦΕΚ 228/16.8.1923 
τ.Α’). 

2. Τις διατάξεις του ν.δ. 797/71 «Περί αναγκαστικών Απαλλοτρι¬ 
ώσεων» (ΦΕΚ 1/1.1.1971 τ.Α'). 

3. Την εξουσιοδοτική απόφαση του Υπουργού ΠΕΧΩΔΕ ΕΔ- 
2α/01/159/Φ.2.2.1/16.12.1986 ΦΕΚ 884/17.12.1986 τ.Β’. 

4. Τον πίνακα παρακατάθεσης της αποζημίωσης που καθορίσθηκε 
με την απόφαση 1185/14.11.1986 του Μονομελούς Πρωτοδικείου 
Αθηνών για ακίνητα που ρυμοτομήθηκαν με το εγκριμένο ρυμοτομικό 
σχέδιο της Κοινότητας Μελισσίων για τη διάνοιξη της οδού Πεντέλης 
από την οδό Κ. Καλαμπόκη σύμφωνα με τις ενδείξεις της πράξης 
αναλογισμού 18/86 ειδοποιούμε τα πρόσωπα που έχουν ή αξιώνουν 
εμπράγματα δικαιώματα στα παραπάνω ακίνητα, που έχουν ρυμοτο- 
μηθεί όπως σημειώνονται στα στοιχεία προδικασίας του άρθρου 5 του 
ν. 653/77, ότι η αποζημίωση για τα ακίνητα αυτά έχει κατατεθεί 
στο Ταμείο Παρακαταθήκου και Δανείων ύστερα από το συμψηφισμό 
δικαιωμάτων και υποχρεώσεων που προβλέπει το άρθρο 6 του ν. 
5269/31 και με την έκδοση του γραμματίου παρακαταθήκης 
848907/13.3.87 για συνολικό ποσό 16.448.240 δραχμών. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι με τη νόμιμη διαδικασία. 

Αθήνα, 27 Μαρτίου 1987 
Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



